Likumprojekts

**Par nekustamā īpašuma Purvciema ielā 4, Rīgā, atsavināšanu sabiedrības vajadzībām – Austrumu maģistrāles posma izbūves nodrošināšanai**

**1. pants.** Atsavināt sabiedrības vajadzībām – Austrumu maģistrāles posma no Ieriķu ielas līdz Vietalvas ielai izbūves nodrošināšanai – nekustamo īpašumu Purvciema ielā 4, Rīgā (kadastra Nr. 0100 071 0409, reģistrēts Rīgas pilsētas zemesgrāmatas nodalījumā Nr. 100000011908), kas sastāv no dzīvojamās mājas (kadastra apzīmējums 0100 071 0409 001), garāžas (kadastra apzīmējums 0100 071 0409 002) un zemesgabala 2280 m2 platībā (kadastra apzīmējums 0100 071 0409).

**2. pants**. Šā likuma 1. pantā minētais nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Rīgas pilsētas pašvaldība šā likuma [1. pantā](http://likumi.lv/doc.php?id=263454&search=on#p1) minēto nekustamo īpašumu normatīvajos aktos noteiktajā kārtībā ieraksta zemesgrāmatā uz Rīgas pilsētas pašvaldības vārda.

Likums stājas spēkā nākamajā dienā pēc tā izsludināšanas.

Vides aizsardzības un

reģionālās attīstības ministrs

Kaspars Gerhards